کامرس اور صنعت کی وزارتہ
21-2020 کے دوران ہندوستان کی تجارتی کارکردگی میں لچک
اپریل، مارچ 21-2020 کے دوران مجموعی برآمدات  مجموعی قدر لگ بھگ 493.19 ارب ڈالر رہی
نئی دہلی، 20 اپریل2021
عالمی وبا اور تجارتی جھٹکوں کے بیچ ہندوستانی معیشت میں خاطر خواہ لچک دیکھنے کو ملی ہے۔ جس سے 20-2019 کے اختتام میں عالمی معیشت اثر انداز ہونا شروع ہوگئی تھی اور 21-2020 میں تباہ کن تناسب حاصل کرلیا تھا۔ بھارت سرکار کے کامرس کے محکمے کے سکریٹری ڈاکٹر انوپ وادھوان نے ورچوئل میڈیا گفتگو کے دوران بتایا کہ اپریل مارچ 21-2020 کے دوران مجموعی برآمدات کی مجموعی قدر  لگ بھگ 493.19 ارب ڈالر رہی جبکہ اس کے مقابلے میں اپریل مارچ 20-2019 کے د وران  مجموعی برآمدات کی مجموعی قدر 528.37 ارب ڈالر تھی۔ اس طرح منفی 6.66 فیصد کی شرح ترقی درج کی گئی۔ انہوں نے مزید کہا کہ اس سے اپریل 2020 میں زبردست گراوٹ کے بعد اس مالی سال کے مدت میں زبردست بحالی کی عکاسی ہوتی ہے۔ تجارتی برآمدات میں منفی 60.28 فیصد اور خدمات کی برآمدات میں منفی 8.92 فیصد کی کمی ہوئی۔
مارچ 2021 کے تجارتی اعداد وشمار جو 21-2020 کا حتمی مہینہ ہے، بہت سے چیلنجوں کے باوجود زبردست بحالی کی تصویر کی عکاسی کرتے ہیں۔ مارچ 2021 کے لئے تجارت اور خدمات کے سیکٹر میں مجموعی برآمدات لگ بھگ 52.20 ارب ڈالر کا اندازہ لگایا گیا ہے جو مارچ 2020 کے مقابلے 31.64 فیصد کی ایک مثبت شرح ترقی درج کی جاسکے گی۔ مارچ 2020 میں تجارتی برآمدات 60.29 فیصد تک بڑھی ہے، جبکہ مارچ 2020 میں یہ برآمدات کم تھی۔
اپریل مارچ 2020 کے دوران تجارتی برآمدات کی مجموعی قدر لگ بھگ 290.63 ارب ڈالر رہی، جبکہ اس کے مقابلے اپریل مارچ 20-2019 کے دوران 313.36 ارب ڈالر تھی۔ اس طرح 2020 کے دوران ایک منفی شرح ترقی 7.26 فیصد ہے۔اس کی وجہ اہم سیکٹروں میں برآمدات کی شرح ترقی صحت مند رہی۔ ان اہم سیکٹروں میں انجینئرنگ گڈ  71.30 فیصد، قیمتی پتھر زیورات 78.93 فیصد، پیٹرولیم مصنوعات 35.52 فیصد، ادویات اور دواسازی 48.49 فیصد اور نامیاتی اور غیر نامیاتی کیمیکلز 46.50 فیصد شامل ہیں۔ پی او ایل قیمتی پتھر اور زیورات کے علاوہ تجارتی برآمدات نے مارچ 2021 میں سب سے زیادہ متاثر کن کارکردگی دکھائی اور اس کی قدر 27.42 ارب ڈالر رہی جبکہ مارچ 2020 میں یہ 16.95 ارب ڈالر تھی۔ اس طرح مارچ 2021 میں تجارتی برآمدات 61.75 فیصد کا اضافہ ہوا۔
اپریل مارچ 21-2020 کے لیے تجارتی اور خدمات کے سیکٹر کو ایک ساتھ لیں تو مجموعی تجارتی خسارہ 12.74 ارب ڈالر کا رہا، جبکہ اس کے مقابلے اپریل مارچ 20-2019 میں 77.76 ارب ڈالر کا خسارہ تھا۔ 20-2019 اور 21-2020 کے درمیان تجارتی خسارہ 161.35 ارب ڈالر سے کم ہوکر 98.56 ارب ڈالر رہ گیا۔
امکانات:
ڈاکٹر وادھوان نے کہا کہ عالمی تجارت میں تیزی سے بحالی کے امکانات بہتر ہوئے ہیں، کیونکہ تجارت پچھلے سال کے دوسرے نصف میں توقع سے زیادہ تیزی کے ساتھ بڑھی ہے۔ جنوری، دسمبر 2021 میں عالمی تجارت کی قدر میں 8.0 تک کے اضافے کا امکان ہے۔ 2020  میں یہ 5.3 فیصد گرگئی تھی۔
کووڈ مدت نے بھارتی فوڈ  کے سیکٹر کے لئے نئے مواقع کا انکشاف کیا ہے۔ امریکہ، یوروپ، آسٹریلیا، نیوزی لینڈ، اپریل، فلسطین اور مصر میں اس کی مانگ میں اضافہ ہوا ہے۔ برآمدکاروں کی جانب سے تازہ، ڈی ہائیرویڈڈ، ادرک، مصالوں بیج مصالوں  سی سیم بیجوں، تیل، شوگر  اور مونگ پھلی کے لئے انکوائریاں وصول ہوئی ہیں۔
توقع ہے کہ ملیشیا اور فلپائن جیسے نئے خریداروں کی طرف سے غیر باسمتی چاول کی مانگ سے آنے والے مہینوں میں برآمدات کو فروغ ملے گا۔150 سے زیادہ ملکوں کو کووڈ سے متعلق ٹیکوں کی اہم سپلائی کے ساتھ دواسازی کے سیکٹر ہندوستان کا غلبہ رہا ہے اور کووڈ مدت کے دوران اس کے برآمدات میں تیزی سے اضافہ ہوا ہے۔
...............................................................
ش ح،ع س، ع ر
U-3855
(Visitor Counter : 180